b"\n_START_ARTICLE_\nJudith Alberich i Cano\n_START_SECTION_\nBiografia\n_START_PARAGRAPH_\nS'afili\xc3\xa0 a la Joventut Socialista de Catalunya el 1993 i al PSC-PSOE el 1994. Estudi\xc3\xa0 Ci\xc3\xa8ncies Pol\xc3\xadtiques i de l'Administraci\xc3\xb3 i de Gesti\xc3\xb3 i Administraci\xc3\xb3 P\xc3\xbablica. Regidora de l'ajuntament de Cunit des de l'any 2003, fou alcaldessa entre l'agost 2007 i el juny 2011 per inhabilitaci\xc3\xb3 de la seva predecessora. A les eleccions municipals espanyoles de 2011 es va presentar, per primer cop, com a cap de llista del PSC. Tamb\xc3\xa9 ha estat membre de la Comissi\xc3\xb3 d'Igualtat de la Federaci\xc3\xb3 de Municipis de Catalunya (2003-2007), de la Comissi\xc3\xb3 d'Urbanisme de Tarragona (des de 2007), del Consell d'Alcaldes i Alcaldesses de la Comarca del Baix Pened\xc3\xa8s (des de 2007). A les eleccions generals espanyoles de 2008 fou escollida senadora per la prov\xc3\xadncia de Tarragona per l'Entesa Catalana de Progr\xc3\xa9s."